Pielikuma 5.pielikums

Ministru kabineta

2012. gada ..................

rīkojumam Nr. ...........

**Komunikāciju plāns**

**Komunikācijas stratēģija:**

Komunikācijas Plāna mērķis ir nodrošināt Programmas publicitāti un atpazīstamību, padarīt Programmas ieviešanas procesu caurskatāmību, sasniegt potenciālos dalībniekus Latvijā un potenciālos partnerus Norvēģijā, Programmas darbības laikā informēt par sasniegtajiem rezultātiem un izglītot sabiedrību par „zaļajām” tehnoloģijām.

**Komunikācijas Plāna mērķi:**

* Informēt sabiedrību par Programmas esamību un uzdevumiem;
* Uzlabot zināšanas un sapratni par pozitīvajiem rezultātiem, kas iegūstami no „zaļo” tehnoloģiju izmantošanas;
* Izplatīt informāciju potenciālajiem pretendentiem (Tehnoloģiju inkubatoram, komersantiem un fiziskām personām ar mērķi uzsākt saimniecisko darbību) par atbilstības prasībām, noteikumiem un procedūrām;
* Informēt par divpusējas sadarbības iespējām ar iespējamajiem partneriem;
* Nodrošināt Programmas ietvaros veikto darbību un atbalsta piešķiršanas caurskatāmību;
* Ziņot par Programmas vispārējo ietekmi atbilstoši Norvēģijas finanšu instrumentam.

**Komunikācijas Plāna mērķauditorija:**

* Zinātniskās institūcijas;
* Riska kapitāla ieguldītāji;
* Citas reģionālās ieinteresētās personas (t. i. reģionālās iestādes, reģionālie inovāciju centri, augstskolas, citi privātā kapitāla veidi);
* Komersanti;
* Kredītiestādes;
* Nozares pārstāvošās iestādes;
* Fiziskās personas ar mērķi sākt komerciālās darbības, tai skaitā bezdarbnieki, potenciālie uzņēmēji, kas nāk no augstākās izglītības vides un nozares.

Tādu ieinteresēto personu kā Rīgas pilsētas domes, biznesa asociāciju, zinātnisko institūciju, universitāšu, riska kapitāla pārvaldītājiem būs izšķiroša nozīme Programmas panākumu nodrošināšanā (t.i. pietiekams biznesa ideju skaits, aprīkojums un iespējas veikt pētījumus un piesaistīt finansējumu komersanta turpmākai attīstībai).

Donorvalsts galvenās mērķgrupas ir iespējamās partnerorganizācijas Tehnoloģiju inkubatoram un komersantiem.

**Informācijas un publicitātes pasākumu pārskats:**

Komunikācijas stratēģija tiks veidota tā, lai tā aptvertu visas mērķgrupas, un tas tiks īstenots ar informācijas izplatīšanu pa dažādiem kanāliem. Pirmkārt, jau izstrādāšanas procesā ir iesaistītas būtiskas ieinteresētās personas (esoši biznesa inkubatori, zinātniskas institūcijas, universitātes, pašvaldības iestādes), kas nodrošinās informācijas izplatīšanu tālāk fiziskām personām ar mērķi uzsākt saimniecisko darbību, komersantiem un Tehnoloģiju inkubatoram. Turklāt, 2011.gada 14. decembrī tika rīkots seminārs „Zaļās enerģijas ceļš Latvijā: no tehnoloģiskiem risinājumiem līdz politikai”, kurā EM nozares speciālistiem, zinātnisko institūciju pārstāvjiem un citām svarīgām ieinteresētajām personām prezentēja ideju par Programmu.

Otrkārt, lielu pieredzi Eiropas Savienības Fondu projektos ir ieguvusi LIAA, kas sniegs informāciju mērķgrupām ar semināru un sanāksmju palīdzību. Nozīmīga loma reklamēšanas procesā būs Tehnoloģiju inkubatora operatoram, kurš būs atbildīgas par pietiekoša skaita ideju piesaistīšanu, tāpēc informācijas pieejamība gala labuma saņēmējiem būs ļoti svarīga. Ir plānots, ka Tehnoloģiju inkubatoram būs labi sakari ar zinātnes institūcijām un industrijas speciālistiem, un iepriekš minētais kalpos kā svarīgs kanāls informācijas nodošanai. Papildus iepriekš minētajam, Donoru programmas partnerim – Norvēģijas Inovāciju aģentūrai un SIVA būs liela loma partneru piesaistē no Norvēģijas.

Tiks izmantoti arī rakstveida materiāli un brošūras, kas būs daļa no LIAA un Tehnoloģiju inkubatora operatora pienākumiem sagatavot un izplatīt šos materiālus. Pie tam, informācija būs pieejama EM un LIAA tīmekļa vietnē. Tur būs atrodama informācija par atlases kritērijiem, Programmas uzdevumiem, pieejamo atbalstu, kontaktinformāciju un citiem svarīgiem faktiem.

Ir plānots rīkot divas lielas publicitātes aktivitātes, kas notiktu semināru veidā. Vienu no tām ir plānots organizēt pirms nelielās apjoma granta shēmas un Atklātā konkursa atklāšanas, proti, 2012. gada beigās, lai iespējamos projekta iesniedzējus informētu par Programmu, sniegtu informāciju kā iesniegt projekta iesniegumu un informētu par „zaļo” tehnoloģu jomu.

Otrais seminārs tiks rīkots Programmas īstenošanas beigās, proti, 2017. gadā. Noslēguma konference tiks izmantota, lai informētu par sasniegtajiem rezultātiem.

Šobrīd EM ir informējusi svarīgās ieinteresētās personas un nosūtījusi tām Programmas iesnieguma projektu. Pēc komentāru saņemšanas EM tos ir izvērtējusi un veikusi atbilstošas izmaiņas pirms Programmas Iesnieguma iesniegšanas Ministru kabinetā. Ir plānots, ka ieinteresēto personu iesaistīšana Programmas izstrādes procesā veicinās Programmas atpazīstamību.

Pēc Programmas Iesnieguma apstiprināšanas Ministru kabinetā EM plāno organizēt informatīvu pasākumu kopā ar Norvēģijas Inovāciju aģentūru un LIAA, lai informētu ieinteresētās personas par Programmas iesnieguma gala versiju un veicinātu Programmas tālāku atpazīstamību starp esošajiem biznesa inkubatoriem, nozares asociācijām, riska kapitāla pārvaldītājiem un zinātniskajām institūcijām.

**Tīmekļa vietne:**

Informācija par Programmu būs pieejama EM tīmekļa vietnē, papildus iepriekš minētajam, informācija būs pieejama arī LIAA tīmekļa vietnē. LIAA tīmekļa vietnē īpaša sadaļa tiks veltīta tikai Programmai. Informācija par Programmu un Programmas ietvaros īstenotajiem atklātajiem konkursiem tiks izvietota arī nacionālajā tīmekļa vietnē, kas izstrādāta EEZ/Norvēģijas finanšu instrumentiem un kuru administrē VI. Tīmekļa vietnēs būs visa ar Programmu saistītā informācija, kā arī saraksts ar kontaktpersonām, lai saņemtu izvērstākas konsultācijas.

**Komunikācijas Plāna kontaktpersona**:

Una Vanaga

Latvijas Republikas Ekonomikas ministrijas

Uzņēmējdarbības konkurētspējas departamenta

Inovācijas nodaļas vadītāja

Pēc Programmas Iesnieguma apstiprināšanas LIAA būs atbildīga par Komunikācijas Plāna ieviešanu. Līdz ar to vēlāk tiks deleģēta cita atbildīgā persona par Komunikāciju Plāna.

**Novērtēšana:**

Komunikācijas un publicitātes aktivitātes tiks vērtētas Programmas ieviešanas beigās saskaņā ar rezultātiem. Novērtēšanā tiks analizēts komunikācijas un publicitātes aktivitāšu rezultātā sasniegtais, proti, tiks analizēts dalībnieku skaits semināros, tīmekļa vietnes statistika, un organizēto informatīvo semināru skaits.

Ekonomikas ministrs D.Pavļuts

Iesniedzējs: Ekonomikas ministrs D.Pavļuts

Vīza: Ekonomikas ministrijas valsts sekretārs J.Pūce

22.02.2012 18:59

Una Vanaga

Tālr. 67013082; [Una.Vanaga@em.gov.lv](mailto:Una.Vanaga@em.gov.lv)